|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите**  **Българска агенция по безопасност на храните** | **Нормативен акт: Закон за изменение и допълнение на Закона за фуражите** |
| **За включване в законодателната/**  **оперативната програма на Министерския съвет за периода: 01.07.2017 г. – 31.12.2017 г.** | **Дата:** **13.09.2017 г.** |
| **Контакт за въпроси:** зооинж. Пенка Манева-Кънева – началник отдел „Контрол на фуражите“, дирекция „Здравеопазване и хуманно отношение към животните, и контрол на фуражите“  p\_maneva@bfsa.bg | **Телефон: +359 882 469 066** |
| **1. Дефиниране на проблема:**  *Липса на синхронизиране на българското законодателство с правото на ЕС и по-конкретно липса на прилагане на критерии за приемане на методи за детоксикация, прилагани за продукти, предназначени за хранене на животни съгласно критериите, определени в Регламент на ЕС 2015/786.*  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  *С Регламент (ЕС) 2015/786 на Комисията от 19 май 2015 г. се определят критерии за приемане на методи за детоксикация, прилагани за продукти, предназначени за хранене на животни, предвидени в Директива 2002/32/ЕО на Европейския парламент и на Съвета. Такива критерии не са разписвани на ниво ЕС преди приемането и публикуването на Регламент (ЕС) 2015/786.*  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  *Липсват административно наказателни разпоредби в действащия закон, която да възпира неизпълнението на разпоредбите свързани с осигуряване прилагането на фуражната забрана разписана в чл. 7 и Приложение IV към Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии. В тази връзка са прецизирани разпоредбите в Закона за фуражите, с цел улесняване практическото им прилагане,*  *Периодът съгласно чл. 15а, ал. 1 от Закона за фуражите не трябва да бъде ежемесечен, тъй като в предоставяната информация не се нанасят ежемесечни промени във връзка с пререгистрацията на земеделските стопани в България на основание Наредба № 3 от 1999 г. за създаване и поддържане на регистър на земеделските стопани.*  *Към момента не съществува правна уредба на търговията с фуражи предлагани чрез средствата за комуникация от разстояние*  *Липсва разписана процедура в действащия закон за подаване на заявление за издаване на сертификат за износ на фуражи в трети държави.*  *Липсва дефиниция за „пратка“ в действащия към момента.*  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  *На Закона за фуражите не е извършвана последваща оценка на въздействието.* | |
| **2. Цели:** *С приемането на направените предложения за изменение и допълнение на Закона за фуражите се цели:*  *• Осигуряване на прилагането на критерии за приемане на методи за детоксикация, прилагани за продукти, предназначени за хранене на животни*  *• Въвеждане на административнонаказателни разпоредби във връзка с прилагането на фуражната забрана разписана в чл. 7 и Приложение IV към Регламент (ЕО) № 999/2001 , има за цел да се улесни практическото прилагане, с което да се гарантира спазването на фуражната забрана от страна на операторите във фуражния сектор.*  *• Осигуряване на съответствие между срока за предоставяне на данните и срока за пререгистрация на земеделските стопани.*  *• Създаване на ясни правила и въвеждане на административнаказателни разпоредби при нарушаването на същите чрез разписването на разпоредби за търговията с фуражи, предлагани чрез средствата за комуникация от разстояние.*  *• Намаляване на административната тежест чрез разписването на процедура по подаване на заявление за издаване на ветеринарен сертификат за износ на фуражи в трети държави в чл. 53з в Закона за фуражите, тъй като приложимите правила в сектор „Фуражи“ ще бъдат обхванати от един законодателен акт, вместо да има препратка към чл. 238 и чл. 239 от Закона за ветеринарномедицинската дейност.*  *• Въвеждането на определение за „пратка“ в раздел „Допълнителни разпоредби“ улеснява практическото и еднакво прилагане на това понятие.*  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  *Промяната на действащия Закон за фуражите засяга:*   * *Операторите във фуражния сектор (13282 броя регистрирани и одобрени оператори подлежащи на официален контрол в сектор фуражи);* * *Доставчиците на услуги, управляващи средствата за комуникация от разстояние - доставчиците на услуги, управляващи средствата за комуникация от разстояние не могат да бъдат количествено определени, тъй като към този момент няма обобщен регистър на юридическите лица предлагащи такава услуга.;* * *Научните институти (всички институти предлагащи обучения свързани със сектора на фуражите); и* * *Браншовите организации (Съюза на производителите на комбинирани фуражи, Съюза на българските мелничари, Сдружение на производителите на растителни масла и маслопродукти в България, Българска асоциация на търговците на зърно, Асоциация на земеделските производители в България и Браншовите организации представители на различните животновъдни сектори в България).*   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  *Вариант „Без действие“:*   * *Няма да има съответствие между националното законодателство и законодателството на ЕС.* * *Неизпълнение на фуражната забрана от страна на операторите във фуражния сектор, което от своя страна застрашава здравето на животните, а от там съответно и здравето на хората.* * *Ненужно предоставяне на една и съща информация многократно, съгласно действащото изискване на чл. 15а, ал. 1 от Закона за фуражите, дължащо се на по- дългия срок за пререгистрация на земеделските стопани съгласно Наредба №3.* * *Нерегламентирана търговия на фуражи чрез средствата за комуникация от разстояние, което от своя страна води до застрашаване здравето на животните и хората.* * *Възпрепятстване на операторите във сектора на фуражите и компетентния орган, тъй като приложимите правила в сектор „Фуражи“ не са обхванати от един законодателен акт .* * *Неправилно тълкуване на думата „пратка“ и съответно некоректното приложение на разпоредбите съдържащи тази думата.*   *Вариант „Приемане на Закон за изменение и допълнение на Закона за фуражите“*   * *Синхронизиране на националното законодателство и законодателството на ЕС* * *Въвеждане на административнонаказателни разпоредби във връзка с прилагането на фуражната забрана разписана в чл. 7 и Приложение IV към Регламент (ЕО) № 999/2001.* * *Определяне на срока за предоставяне на данните спрямо срока за пререгистрация на земеделските стопани.* * *Въвеждане на разпоредби за търговията с фуражи, предлагани чрез средствата за комуникация от разстояние.* * *Разписване на всички приложими правила в сектор „Фуражи“ в един законодателен акт.* * *Осигуряване на еднаквото прилагане на понятието „пратка“.*   *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  *Вариант 1: „Без действие“*   * *Оператори, които не спазват законоустановените изисквания, няма да подлежат на административно наказателна отговорност. Действащия към момента Закон за фуражите няма създадена възможност за носене на административно наказателна отговорност от страна на операторите нарушаващи фуражната забрана.* * *Операторите ще бъдат изправени пред проблема да се справят с нелоялна конкуренция от страна на търговците използващи средствата за масова комуникация от разстояние за търговия на фуражи.*   *Вариант 2: „Приемане на Закон за изменение и допълнение на Закона за фуражите“*   * *Въвежда се санкция за операторите нарушаващи закона.* * *Научните институти предлагащи обучения касаещи сектора на фуражите, ще трябва да се справят с по-голям брой обучаващи се в сравнениес обучаващите се към момента, което води до необходимост от допълнителен финансов ресурс.* * *Нови задължения за юридическите лица предлагащи услуги чрез средствата за комуникация от разстояние.*   *Предложеният законопроект няма да доведе до пряко и/или косвено негативно въздействие върху държавния бюджет. Измененията, произтичащи от Закон за изменение и допълнение на Закона за фуражите не изискват осигуряването на допълнителен финансов ресурс и ще бъдат в рамките на утвърдения бюджет за съответната година на Министерството на земеделието, храните и горите.*  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  *Вариант 1: „Без действие“*   * *Научните институти не се налага да разработват задължително „специални“ нови допълнителни курсове за обучение на лицата във сектора на фуражите.*   *Вариант 2: „Приемане на Закон за изменение и допълнение на Закона за фуражите“*   * *Осигуряване на прилагането на законодателството на Европейския съюз;* * *Осъществяване на ефективен контрол по отношение на търговията с фуражи, предлагани чрез средствата за комуникация от разстояние;* * *Координиран контрол за съответствие с изискванията на правото на ЕС и българското законодателство в сектора на фуражите;* * *Всички оператори, като в това „число“ се включват и операторите извършващи търговия чрез средствата за комуникация от разстояние, предлагащи на пазара фураж ще бъдат поставени при еднакви условия и ще бъде минимизирана възможността за неконкурентноспособно положение между операторите в сектора на фуражите.* * *Научните институти, и браншовите организации от своя страна имат възможност да организират обучителни курсове. Необходимостта от провеждане на обучения е заложена и в Регламент (ЕО) № 183/2005 на Европейския парламент и на Съвета от 12 януари 2005 година за определяне на изискванията за хигиена на фуражите.*   *Измененията, произтичащи от Закон за изменение и допълнение на Закона за фуражите не изискват осигуряването на допълнителен финансов ресурс и ще бъдат в рамките на утвърдения бюджет за съответната година на Министерството на земеделието, храните и горите.*  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  *Предложеният законопроект може да доведе до пряко и/или косвено въздействие върху възникване на съдебни спорове.*  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ⮽ **Ще се повиши**  ☐Ще се намали  ☐ Няма ефект  *Въвеждане на изисквания за одобряване на методи за детоксикация на фуражи от Европейския орган по безопасност на храните преди прилагането на метода.*  *Въвежда нови разпоредби за операторите извършващи търговия на фуражи чрез средствата за комуникация от разстояние.*  **8.2. Създават ли се нови регулаторни режими? Засягат ли се съществуващи режими и услуги?**  *С изменението на Закона за фуражите не се създават нови регулаторни режими. Не се засягат по същество съществуващите регулаторни режими и услуги в Закона. Изменението което се прави допълва вече съществуващ режим (одобрителен режим, съгласно чл. 15, ал. 3 и 4 от Закона за фуражите).* | |
| **9. Създават ли се нови регистри?** *Не*  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ⮽ **Няма ефект** | |
| **11. Проектът на нормативен акт изисква ли цялостна оценка на въздействието?**  ☐ Да  ⮽ **Не** | |
| **12. Обществени консултации:** Проектът на ЗИД на Закона за фуражите ще бъде публикуван на портала за обществени консултации за срок от 30 дни, съгласно изискванията на Закона за нормативните актове  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐**Да**  ⮽ Не  *Осигурява прилагането на Регламент (ЕО) № 2015/786*  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** д-р Георги Чобанов, директор на дирекция „Здравеопазване и хуманно отношение към животните, и контрол на фуражите“, БАБХ  **Дата:**  **Подпис:** | |